| 18. januar 2023 |
| --- |
| Sagsnummer  2021-0406499  Dokumentnummer  2021-0406499-96 |
| Center for Drift, Tilsyn og Jura  Center for Drift, Tilsyn og Jura 5  Bernstorffsgade 17  1577 København V  EAN-nummer  5798009710178  [www.kk.dk](https://www.kk.dk) |

| Center for Drift, Tilsyn og Jura  Beskæftigelses- og Integrationsforvaltningen |
| --- |
| Notat |

# Markedsdialog om opdeling i udbudsområder for udbud af erhvervsrettede opkvalificeringskurser inden for det digitale område

Følgende er spørgsmål i forbindelse med Jobcenter København (Ordregivers) fastsættelse af udbudsområder i udbud af erhvervsrettede opkvalificeringskurser inden for det digitale område.  
  
For udbud er det gældende, at udbudsloven er omfattet af ”opdel eller forklar princippet” for at gøre offentlige kontrakter mere tilgængelige for små og mellemstore virksomheder samt nystartede virksomheder.   
  
Det betyder, at en Ordregiver skal foretage opdeling af et udbud eller begrunde, hvorfor en opgave ikke er opdelt, når der foretages udbud.

På baggrund af Ordregivers markedsafdækning:

[Opsamling af erfaringer fra markedsdialogen.docx (live.com)](https://view.officeapps.live.com/op/view.aspx?src=https%3A%2F%2Fwww.kk.dk%2Fsites%2Fdefault%2Ffiles%2F2022-06%2FOpsamling%2520af%2520erfaringer%2520fra%2520markedsdialogen.docx&wdOrigin=BROWSELINK)

arbejdes der med følgende model i opdelingen af kurser i udbuddet.

Udbuddet struktureres i to udbudsområder, hhv.:

1. Opkvalificeringskurser omfattet af studieforordning på akademiniveau,

og

1. Opkvalificeringskurser, der ikke er omfattet af studieforordning.

Tilbudsgivere på udbudsområder A) skal være et erhvervsakademi, konsortium med erhvervsakademi etc., idet leverandøren skal have kompetencen jf. lovgivningen til at levere kurser omfattet af studieforordning på akademiniveau.

Hvert udbudsområde opdeles i 4 delområder, hhv.:

1. **Digitalt salg og markedsføring, herunder grafisk (salgs-)design/ kommunikation via sociale medier og/eller hjemmesider**  
   fx uddannelse i programmer og platforme, der anvendes i virksomheders (online) salgsarbejde
2. **Cloud services og IT-infrastruktur**  
   fx uddannelse i programmer mht. datatjenester, der er i ”skyen” (datacentrer) og ikke på egen computer
3. **AI / Big data / Applikationer**  
   fx uddannelse i programmering/kodning mht. fx robotter, analyseprogrammer til behandling af store mængder data samt udvikling, testning m.v. af programmer til løsning af opgaver
4. **Allround Office, herunder regnskab og bogføring**   
   fx uddannelse i tekstbehandlingssystemer, regnearkssystemer og økonomistyrings- og lønsystemer.

Vedlagte bilag 1 og 2 er et forsøg på oplistning af eksisterende kurser på den nationale og den regionale positivliste for RAR Hovedstaden inden for det digitale område.

I forhold til det videre arbejde med strukturering af udbuddet ønsker Ordregiver svar på følgende spørgsmål:

* Er opdelingen i to udbudsområder hensigtsmæssig?
* Er opdelingen i delområder på hvert udbudsområde hensigtsmæssig?   
    
  Som det fremgår af bilag 1 og 2, er det begrænset, hvad der p.t. kategoriseres under delområde 2 – Cloud services og IT-infrastruktur.   
    
  Opdelingen skyldes tilkendegivelser i markedsafdækningen om, at det forventes at efterspørgslen efter opkvalificeringskurser indenfor Cloud vil stige inden for de kommende 4 år som en rammeaftale typisk vare.   
    
  Bør delområderne 2 og 3 evt. samles i et delområde?
* Er de oplistede kurser, kategoriseret korrekt ift. delområder?
* Er der kurser fra den nationale positivliste og/eller den regionale positivliste for RAR Hovedstaden, der mangler eller ikke bør være oplistet?

Er der herudover andre forhold, der af potentielle tilbudsgivere på markedet, vurderes væsentlig for strukturering af udbuddet?

Svar bedes afgives skriftlig og i videst muligt omfang i en form, så det kan offentliggøres på hjemmesiden for udbuddet: [Information om kommende udbud af erhvervsrettede opkvalificeringskurser inden for det digitale område | Københavns Kommunes hjemmeside (kk.dk)](https://www.kk.dk/erhverv/indkoeb-og-udbud/informationer-til-leverandoerer/leverandoer-til-beskaeftigelsesindsatsen/information-om-kommende-udbud-af-erhvervsrettede-opkvalificeringskurser-inden-for-det-digitale)  
 **Svar bedes afgives til e-mail:** [**fy19@kk.dk**](mailto:fy19@kk.dk) **senest tirsdag den 7. februar 2023 eller via Mercell.**

Hvis der er spørgsmål til anmodningen, bedes spørgsmål sendes til samme e-mailadresse.

**Bilag**

1. Oversigt over kurser på udbudsområde A) Opkvalificeringskurser omfattet af studieforordning på akademiniveau
2. Oversigt over kurser på udbudsområde B) Opkvalificeringskurser, der ikke er omfattet af en studieforordning.